text: Sønderjyske vinder historisk sejr
  19 november 2017 kl. 17.07
  Med en 3-0 hjemmesejr over FC. København lykkedes det for første gang at besejre københavnerne i en superligakamp.
  Allerede efter to minutters spil kom Sønderjyske foran, da Christian Jakobsen udnyttede et drop af FCK-målmand Robin Olsen.
  Efter en halv time snittede Marc Pedersen bolden i feltet, og den fortsatte i målet til en 2-0 føring efter 1. halvleg.
  FCK forsøgte sig i anden halvleg med et pres, men trods flere chancer lykkedes det ikke for FC. København at få reduceret.
  Istedet blev kampen afgjort, da Troels Kløve med et langskud sendte bolden i nettet til slutresultatet 3-0.
  Sønderjyske rykker med sejren op på en niendeplads i Superligaen.
  Næste kamp er på fredag, hvor Sønderjyske møder Randers på udebane.
  SLUTEkstase på Sydbank Park! Vi vinder 3-0 over FCK! Tak for en meget fornem opbakning i dag! 36. gang, og hvilken en! (3-0) #sldk #sjefck pic.twitter.com/NMzwtVNXT2
  
  